b'\n_START_ARTICLE_\nSharon Donnery\n_START_SECTION_\nUtdanning\n_START_PARAGRAPH_\nDonnery har en Bachelor of Arts (BA) i samfunns\xc3\xb8konomi og politikk fra University College Dublin, og en mastergrad (MA) i samfunns\xc3\xb8konomi fra samme universitet.\n_START_SECTION_\nYrkeskarriere\n_START_PARAGRAPH_\nHun begynte \xc3\xa5 jobbe i sentralbanken i 1996, og har hatt ulike roller. Hun begynte som \xc3\xb8konom i avdelingen for pengepolitikk (Monetary Policy Division), og har bl.a. ledet avdelingen for forbrukerinformasjon (Head of Consumer Information) og avdelingen for forbrukerbeskyttelse (Head of Consumer Protection). Hun har representert sentralbanken i European Banking Authority, Den europeiske sentralbanken og Europakommisjonen, og har bl.a. v\xc3\xa6rt styreformann i European Banking Authority sin gruppe for forbrukerbeskyttelse fra gruppens etablering i 2011 til 2013._NEWLINE_Hun ble direkt\xc3\xb8r med ansvaret for finansn\xc3\xa6ringen i mars 2014. Tidligere visesentralbanksjef Stefan Gerlach gikk av i desember 2015, og Donnery ble utnevnt som ny visesentralbanksjef i januar 2016, med tiltredelse 1. mars.'